'Andlát: Sigurgeir Jónsson'
Sigurgeir Jónsson, hagfræðingur og fyrrverandi ráðuneytisstjóri, lést á líknardeild Landspítalans í Kópavogi á sunnudag, 75 ára að aldri.
Hann fæddist í Vík í Mýrdal 23. janúar 1934 og ólst þar upp. Voru foreldrar hans Jón Þorvarðsson, sóknarprestur í Vík og síðar Reykjavík og eiginkona hans, Laufey Eiríksdóttir húsmóðir.
Sigurgeir varð stúdent frá Menntaskólanum í Reykjavík 1954, lauk prófi í viðskiptafræði við Háskóla Íslands 1957 og M.A. prófi í hagfræði við Stanford-háskóla í Kaliforníu 1960. Hann var hagfræðingur Seðlabankans 1963-1968 og varafulltrúi Norðurlanda í stjórn Alþjóðagjaldeyrissjóðsins 1968-1972.
Árið 1972 varð hann aðstoðarbankastjóri Seðlabankans. 1986 tók hann við embætti ráðuneytisstjóra í fjármálaráðuneytinu sem hann gegndi til 1990 þegar hann varð forstjóri Lánasýslu ríkisins. Hann lét af störfum 1999.
Sigurgeir ritaði mikið um peninga- og gengismál í Fjármálatíðindi. Hann var fyrsti formaður stjórnar Verðbréfaþings og sat um árabil í stjórn Flugleiða. Eftirlifandi eiginkona Sigurgeirs er Ingibjörg Júnía Gísladóttir, fyrrverandi skrifstofumaður, og eignuðust þau þrjú börn, Guðbjörgu, Jón Þorvarð og Gísla.
Sigurgeir Jónsson, hagfræðingur og fyrrverandi ráðuneytisstjóri, lést á líknardeild Landspítalans í Kópavogi á sunnudag, 75 ára að aldri.
Hann var hagfræðingur Seðlabankans 1963-1968 og varafulltrúi Norðurlanda í stjórn Alþjóðagjaldeyrissjóðsins 1968-1972.
Árið 1972 varð hann aðstoðarbankastjóri Seðlabankans.
1986 tók hann við embætti ráðuneytisstjóra í fjármálaráðuneytinu sem hann gegndi til 1990 þegar hann varð forstjóri Lánasýslu ríkisins.
Hann lét af störfum 1999.
Sigurgeir ritaði mikið um peninga- og gengismál í Fjármálatíðindi.